རྒྱལ་མཚམས་མེད་པའི་གསར་འགོད་མཐུན་ཚོགས་ཀྱི་ངོས་ནས་འདས་པའི་ལོ་ཤས་ནས་འཛམ་གླིང་གི་རྒྱལ་ཁབ་མང་པོའི་ནང་གསར་འགོད་རང་དབང་ལ་ཉེན་ཁ་ཆེ་རུ་འགྲོ་བཞིན་ཡོད་པའི་ངོས་འཛིན་བྱེད་ཀྱི་ཡོད་པ་རེད།ཕྱི་ལོ་༢༠༡༧ལོར་འཛམ་གླིང་ཁྱོན་ཡོངས་ནས་གསར་འགོད་པ་༥༥བསད་ཡོད་པ་དང་།ཕྱི་ལོ་༢༠༡༨ལོའི་ནང་གཅིག་པུར་གསར་འགོད་པ་༧༤ལྐོག་གསོད་ཐེབས་ཡོད་འདུགད་ལོའི་རྒྱལ་མཚམས་མེད་པའི་གསར་འགོད་མཐུན་ཚོགས་ཀྱི་གསར་འགོད་རང་དབང་སྙན་ཐོའི་ནང་འཛམ་གླིང་ཡོངས་སུ་གསར་འགོད་རང་དབང་ཆེས་སྐྱོ་བའི་རྒྱལ་ཁབ་༥ནི་རྒྱ་ནག་དང་སེ་རི་ཡ།ཊཱར་ཁེ་མཱེ་ནཱེ་སི་ཐན།ཨེ་རེ་ཊི་རཱ།བྱང་ཀོ་རི་ཡ་བཅས་ཡིན་པ་གསལ་འདོན་གནང་འདུག